Πανεπιστήμιο Πατρών

Το Πανεπιστήμιο Πατρών (Π.Π.) είναι δημόσιο ακαδημαϊκό ίδρυμα της Ελλάδας, με έδρα το Ρίο στην Πάτρα του Νομού Αχαΐας. Ιδρύθηκε το 1964 και σήμερα είναι το 4ο μεγαλύτερο πανεπιστήμιο της χώρας (μετά το Αριστοτέλειο, το Εθνικό και Καποδιστριακό και της Δυτικής Αττικής). Τμήματα του Πανεπιστημίου βρίσκονται στην Πάτρα, το Μεσολόγγι και το Αγρίνιο.

Αποτελείται από επτά (7) Σχολές,Σχολές του Πανεπιστημίου Πατρών συγκροτούμενες από τριάντα ένα (31) ακαδημαϊκά ΤμήματαΤμήματα του Πανεπιστημίου Πάτρας, με περισσότερους από 33.000 προπτυχιακούς και μεταπτυχιακούς φοιτητές και περισσότερα από 700 άτομα διδακτικού προσωπικού (μέλη ΔΕΠ) και περίπου 234 μέλη επιστημονικού προσωπικού. Το Πανεπιστήμιο Πατρών είναι αναγνωρισμένο διεθνώς για την ποιότητα της έρευνας και της διδασκαλίας του. "University of Patras (UP) has self-motivated, dynamic and internationally recognized faculty and high-quality staff. Many research units at UP are productive, visible, and deliver high-quality research. The EEC ascertained strong intentions for quality assurance and enhancement at UP. The EEC sees a need to strengthen outward-looking policies and activities, removing barriers for internal collaborations, outreach activities, and substantial external partnerships. The EEC evaluated and scored according to where UP stands in relation to its understanding of an international norm of excellence; although conscious of the severe constraints imposed by the Greek State, we have not used them as an excuse for not identifying areas of improvement (an EEC member gave a worthy of merit vote by taking into account with a heavier weight the negative influence of the external environment)."

Ιστορία
Το Πανεπιστήμιο ιδρύθηκε με το Νομοθετικό Διάταγμα 4425 στις 11 Νοεμβρίου 1964 ως αυτοδιοικούμενο Νομικό Πρόσωπο Δημοσίου Δικαίου υπό την εποπτεία του Κράτους, στα πλαίσια του Προγράμματος Διοικητικής Ανάπτυξης της Χώρας. Τα διάφορα Τμήματα άρχισαν να λειτουργούν σταδιακά τα επόμενα χρόνια.

Οι στόχοι της ιδρύσεως του Πανεπιστημίου Πατρών κατά την εποχή ιδρύσεώς του ήταν:
Η διδασκαλία και έρευνα θεμάτων που ανάγονται στην οικονομική ανάπτυξη της Ελλάδας που καλύπτουν σχεδόν ολόκληρο το φάσμα των επιστημών: θετικών, μηχανικών, θεωρητικών και γεωπονικών επιστημών και υγείας.
Η εκπαίδευση εξειδικευμένου επιστημονικού και τεχνικού δυναμικού για κάλυψη των αναγκών της χώρας.
Η μείωση της τάσης φυγής των Ελλήνων φοιτητών στο εξωτερικό.
Η προσέλκυση Ελλήνων επιστημόνων και καθηγητών που σταδιοδρομούν στα πανεπιστήμια της αλλοδαπής πίσω στην Ελλάδα.
Η εξέλιξη του ιδρύματος σε πρότυπο πανεπιστήμιο, πράγμα που θα επιφέρει βελτίωση του προγράμματος και του επιπέδου σπουδών των υπαρχόντων ελληνικών ιδρυμάτων ανώτατης εκπαίδευσης.
Η παροχή υπηρεσιών και σε άλλες χώρες του ίδιου επιπέδου ανάπτυξης με την Ελλάδα.

Η διοίκηση του Πανεπιστημίου Πατρών ανατέθηκε αρχικά σε πενταμελή Διοικούσα Επιτροπή, η οποία αργότερα έγινε με το Ν.Δ. 4591/1966 επταμελής. Έργο της επιτροπής αυτής ήταν η οργάνωση και ο καθορισμός του τρόπου λειτουργίας των σχολών και η συγκρότηση των οργάνων διοίκησης και διαχείρισής του. Η πρώτη Διοικούσα Επιτροπή διορίστηκε στις 9 Ιανουαρίου 1965 με έδρα την Αθήνα. Αργότερα, η έδρα της επιτροπής μεταφέρθηκε στην Πάτρα και σταμάτησε να ασκεί τα καθήκοντά της όταν τον Οκτώβριο του 1974 εξελέγησαν από τη Γενική Συνέλευση των καθηγητών οι πρώτες πανεπιστημιακές αρχές και η πρώτη σύγκλητος, με ετήσια αρχικά θητεία.

Τον Ιούνιο του 2013 στο Πανεπιστήμιο Πατρών εντάχθηκε το Πανεπιστήμιο Δυτικής Ελλάδας.

Τον Μάιο του 2019 στο Πανεπιστήμιο Πατρών εντάχθηκε το Τεχνολογικό Εκπαιδευτικό Ίδρυμα Δυτικής Ελλάδας (ΤΕΙ Δυτικής Ελλάδας), σύμφωνα με τον νόμο 4610/2019.09-05-19 Δημοσιεύθηκε σε ΦΕΚ ο νόμος “Συνέργειες Πανεπιστημίων και Τ.Ε.Ι., πρόσβαση στην Τριτοβάθμια Εκπαίδευση, Πειραματικά Σχολεία, ΓΑΚ και λοιπές διατάξεις”

Ο νέος ακαδημαϊκός χάρτης του Πανεπιστημίου Πατρών, που ισχύει από το ακαδημαϊκό έτος 2022-2023, περιέχεται στο Προεδρικό Διάταγμα 52/2022 (ΦΕΚ 131/Α/7.7.2022).

Έμβλημα
Τα εγκαίνια της λειτουργίας του Πανεπιστημίου έγιναν στις 30 Νοεμβρίου 1966, εορτή του Απόστολου Ανδρέα, προστάτη της πόλεως των Πατρών. Ο Άγιος Ανδρέας, με τον σταυρό σε σχήμα Χ, αποτελεί το έμβλημα του ιδρύματος.

Το 2012, το έμβλημα και ο λογότυπος του Πανεπιστήμιου Πατρών ανανεώθηκε, διατηρώντας το ίδιο πρότυπο.

Σχολές και τμήματα
Το Πανεπιστήμιο Πατρών αποτελείται από επτά (7) Σχολές και τριάντα ένα (31) τμήματα. Επίσης, το ίδρυμα προσφέρει μεταπτυχιακά προγράμματα σπουδών καθώς και διαδικτυακά εξ αποστάσεως μαθήματα.

 Σχολές Τμήματα Σχολή Ανθρωπιστικών και Κοινωνικών Επιστημών
(Ιδρύθηκε το 1989)Τμήμα Επιστημών της Εκπαίδευσης και της Αγωγής στην Προσχολική Ηλικία (Ιδρύθηκε το 1983)
Τμήμα Επιστημών της Εκπαίδευσης και Κοινωνικής Εργασίας (Ιδρύθηκε το 2019 ως συγχώνευση του Παιδαγωγικού Τμήματος Δημοτικής Εκπαίδευσης και του Τμήματος Κοινωνικής Εργασίας)
Τμήμα Θεατρικών Σπουδών (Ιδρύθηκε το 1989)
Τμήμα Φιλολογίας (Ιδρύθηκε το 1994)
Τμήμα Φιλοσοφίας (Ιδρύθηκε το 1999)
Τμήμα Ιστορίας και Αρχαιολογίας (Ιδρύθηκε το 2019) Σχολή Θετικών Επιστημών
(Ιδρύθηκε το 1966)Τμήμα Μαθηματικών (Ιδρύθηκε το 1966)
Τμήμα Φυσικής (Ιδρύθηκε το 1966)
Τμήμα Χημείας (Ιδρύθηκε το 1966)
Τμήμα Βιολογίας (Ιδρύθηκε το 1966)
Τμήμα Γεωλογίας (Ιδρύθηκε το 1977) (Επίσημη Ιστοσελίδα Τμήματος)
Τμήμα Επιστήμης των Υλικών (Ιδρύθηκε το 1999)Σχολή Γεωπονικών Επιστημών
(Ιδρύθηκε το 2019)Τμήμα Γεωπονίας (Ιδρύθηκε το 2019) (Αμαλιάδα)
Τμήμα Επιστήμης και Τεχνολογίας Τροφίμων (Ιδρύθηκε το 2019) (Αγρίνιο)
Τμήμα Αλιείας και Υδατοκαλλιεργειών (Ιδρύθηκε το 2019) (Μεσολόγγι)
Τμήμα Αειφορικής Γεωργίας (Ιδρύθηκε το 2022) (Αγρίνιο) Σχολή Επιστημών Υγείας
(Ιδρύθηκε το 1977)Τμήμα Ιατρικής (Ιδρύθηκε το 1977) (Επίσημη Ιστοσελίδα Τμήματος)
Τμήμα Φαρμακευτικής (Ιδρύθηκε το 1977)Σχολή Επιστημών Αποκατάστασης Υγείας
(Ιδρύθηκε το 2019)Τμήμα Λογοθεραπείας (Ιδρύθηκε το 2019)
Τμήμα Νοσηλευτικής (Ιδρύθηκε το 2019)
Τμήμα Φυσικοθεραπείας (Ιδρύθηκε το 2019)Σχολή Οικονομικών Επιστημών και Διοίκησης Επιχειρήσεων
(Ιδρύθηκε το 2013)Τμήμα Διοίκησης Επιχειρήσεων (Ιδρύθηκε το 1999)
Τμήμα Διοίκησης Τουρισμού (Ιδρύθηκε το 2019)
Τμήμα Διοικητικής Επιστήμης και Τεχνολογίας (Ιδρύθηκε το 2019)
Τμήμα Οικονομικών Επιστημών (Ιδρύθηκε το 1985) Πολυτεχνική Σχολή
(Ιδρύθηκε το 1967)Τμήμα Ηλεκτρολόγων Μηχανικών και Τεχνολογίας Υπολογιστών (Ιδρύθηκε το 1967)
Τμήμα Μηχανολόγων και Αεροναυπηγών Μηχανικών (Ιδρύθηκε το 1972)
Τμήμα Πολιτικών Μηχανικών (Ιδρύθηκε το 1972)
Τμήμα Χημικών Μηχανικών (Ιδρύθηκε το 1977)
Τμήμα Αρχιτεκτόνων Μηχανικών (Ιδρύθηκε το 1999)
Τμήμα Μηχανικών Ηλεκτρονικών Υπολογιστών και Πληροφορικής (Ιδρύθηκε το 1980)

Έρευνα
Το Πανεπιστήμιο Πατρών παρουσιάζει σημαντική ερευνητική δραστηριότητα, όπως προκύπτει από αξιολογήσεις από φορείς του εσωτερικού και εξωτερικού.

Το ίδρυμα βρίσκεται στην τρίτη θέση μεταξύ των ελληνικών πανεπιστημίων όσον αφορά στις δημοσιεύσεις ανά μέλος ΔΕΠ ανά έτος. Σήμερα, στα ερευνητικά προγράμματα συμμετέχουν περίπου 2.700 άτομα ως ερευνητικό προσωπικό.

Ερευνητικά ινστιτούτα
Τα τμήματα του Πανεπιστημίου Πατρών συνεργάζονται στενά με τα ακόλουθα ερευνητικά ινστιτούτα:
Ινστιτούτο Τεχνολογίας Υπολογιστών και Εκδόσεων "Διόφαντος": Συνεργάζεται με τo τμήμα Μηχανικών Ηλεκτρoνικών Υπoλoγιστών και Πληρoφoρικής.
Ερευνητικό Ινστιτούτο Χημικής Μηχανικής και Χημικών Διεργασιών Υψηλής Θερμοκρασίας (E.Ι.ΧΗ.Μ.Υ.Θ.-ΙΤΕ): Συνεργάζεται με τα τμήματα Χημικών Μηχανικών και Επιστήμης των Υλικών.
Ινστιτούτο Βιομηχανικών Συστημάτων: Συνεργάζεται με τo τμήμα Ηλεκτρoλόγων Μηχανικών και Τεχνoλoγίας Υπoλoγιστών και τo τμήμα Μηχανoλόγων και Αερoναυπηγών Μηχανικών.

Τα επόμενα ινστιτούτα έχουν επίσης συσταθεί με απόφαση της συγκλήτου:
Ινστιτούτο Νανoκρυσταλλικών και Άμορφων Υλικών
Ινστιτούτο Περιβαλλοντολογίας και Εφαρμoσμένης Βιoλoγίας: Συνεργάζεται με τo τμήμα Βιoλoγίας
Γενετικών Ασθενειών και Βιoiατρικής Έρευνας: Συνεργάζεται με τα τμήματα Ιατρικής και Βιoλoγίας

Ακαδημαϊκή αξιολόγηση
Για το 2018, το Πανεπιστήμιο Πατρών κατατάσσεται στην κλίμακα 601-800 στην παγκόσμια λίστα The Times Higher Education (THE) και στην κλίμακα 101-150 της λίστας «THE - Golden Age University Rankings 2018», η οποία εξετάζει πανεπιστημιακά ιδρύματα που έχουν ιδρυθεί μέσα στη μεταπολεμική εικοσαετία 1945-1967. Επίσης, οι σχολές των Πολιτικών Μηχανικών, των Χημικών Μηχανικών και των Μηχανολόγων Μηχανικών είναι ανάμεσα στις 200 κορυφαίες του κόσμου σύμφωνα με την κατάταξη της λίστας QS World University Rankings. Είναι ένα από τα ΑΕΙ της Ελλάδας που αξιολογήθηκαν στην κατάταξη Academic Ranking of World Universities (ARWU), γνωστότερη και ως Shanghai Ranking. Το 2015 το Πανεπιστήμιο Πατρών αξιολογήθηκε από την Αρχή Διασφάλισης και Πιστοποίησης της Ποιότητας στην Ανώτατη Εκπαίδευση (ΑΔΙΠ) και έλαβε συνολική Θετική ιδρυματική αξιολόγηση. Το 2018 το Συμβούλιο της Αρχής Διασφάλισης και Πιστοποίησης της Ποιότητας στην Ανώτατη Εκπαίδευση (ΑΔΙΠ), με την υπ. αριθ. 6876/25.10.2018 απόφασή του, πιστοποιεί ότι το Εσωτερικό Σύστημα Διασφάλισης Ποιότητας (ΕΣΔΠ) του Πανεπιστημίου Πατρών, συμμορφώνεται πλήρως με τις αρχές του Προτύπου Ποιότητας ΕΣΔΠ της ΑΔΙΠ και τις Αρχές Διασφάλισης Ποιότητας του Ευρωπαϊκού Χώρου Ανώτατης Εκπαίδευσης (ESG). Το αποτέλεσμα, όπως αποτυπώνεται στην πολυσέλιδη έκθεση της επιτροπής, ήταν εξαιρετικό για το Πανεπιστήμιο Πατρών, αφού έλαβε τη μεγαλύτερη δυνατή αξιολόγηση (fully compliant) για όλες τις απαιτήσεις που αφορούν στους οκτώ άξονες Διασφάλισης Ποιότητας.

Τοποθεσία
Τμήματα του Πανεπιστημίου Πατρών στεγάζονται στην Πάτρα καθώς και στις πόλεις του Μεσολογγίου και του Αγρινίου.

Η Πανεπιστημιούπολη του Ρίου Πατρών βρίσκεται 6 χλμ. βορειοανατολικά του κέντρου της Πάτρας, 2 χλμ. νοτιονατολικά του Ρίου, 3 χλμ. νότια της Γέφυρας Ρίου – Αντιρρίου «Χαρίλαος Τρικούπης», 206 χλμ. δυτικά των Αθηνών και 106 χλμ. βορειοανατολικά του Πύργου. Το υψόμετρο είναι γύρω στα 50 μέτρα πάνω από το επίπεδο της θάλασσας.

Η έκταση της Πανεπιστημιούπολης είναι 4,5 τ.χλμ. Εκτός από τις σχολές και τα τμήματα, περιλαμβάνει την Φοιτητική Εστία στα βορειοδυτικά, τα γραφεία του πανεπιστημίου στα νοτιοδυτικά και αθλητικές εγκαταστάσεις στα νότια. Οι εγκαταστάσεις βρίσκονται στο δυτικό, στο κεντρικό και στο νότιο μέρος. Μερικά σχολεία και κολέγια βρίσκονται σε αυτό το κομμάτι.

Η οροσειρά «Παναχαϊκό» βρίσκεται στα νοτιοανατολικά και η θάλασσα στα βόρεια.

Κοντά στην ιδιοκτησία του πανεπιστημίου είναι το Πανεπιστημιακό Γενικό Νοσοκομείο Πατρών, το οποίο βρίσκεται στα βορειοανατολικά. Η Σχολή Ιατρικής βρίσκεται δυτικά του νοσοκομείου, με τις θέσεις στάθμευσης στα δυτικά του Ρίου και ο Χαράδρος ποταμός με την Λεωφόρο Παπανδρέου στα νοτιοδυτικά της. Η διασταύρωση Ρίο/Πανεπιστήμιο Πατρών/Δρέπανο βρίσκεται βόρεια.

Υποδομές
Το Πανεπιστήμιo Πατρών στεγάστηκε αρχικά σε oίκημα πoυ παραχωρήθηκε από τoν Οργανισμό Σχολικών Κτιρίων (Ο.Σ.Κ.) στo κέντρo της Πάτρας.

Για τη δημιoυργία της Πανεπιστημιoύπoλης, επελέγη τo 1968 έκταση 2.500 περίπoυ στρεμμάτων, στην περιoχή τoυ Ρίου, 12 χιλιόμετρα βορειοανατολικά από τo κέντρo της πόλης η οποία απαλλoτριώθηκε υπέρ τoυ Πανεπιστημίoυ. Σήμερα, με την απόκτηση επιπλέον δημoσίων εκτάσεων, τo εμβαδόν της πανεπιστημιoύπoλης είναι περίπου 4.500 στρέμματα. Η Πανεπιστημιούπολη έχει τέσσερις εισόδους: η Είσοδος Πλάτωνος και η Είσοδος Διονυσίου Σολωμού, οι οποίες βρίσκονται στα δυτικά δίπλα στη Λεωφόρο Παπανδρέου, η ανατολική Είσοδος Γιώργου Σεφέρη και η βόρεια Είσοδος Γεωργίου Ρίτσου δίπλα στην παλιά εθνική οδό (GR-8A).

Η κύρια πανεπιστημιούπολη βρίσκεται στο Ρίο αλλά τμήματα που ανήκουν στις σχολές του πρώην Α.Τ.Ε.Ι. Δυτικής Ελλάδας, βρίσκονται στην τοποθεσία Κουκούλι της Πάτρας καθώς και στις πόλεις του Μεσολογγίου, του Αγρινίου, του Αιγίου, του Πύργου και της Αμαλιάδας.

Κτίρια Α και Β
Οι πρώτες εγκαταστάσεις στην πανεπιστημιούπολη ήταν προκατασκευασμένου τύπου και ολοκληρώθηκαν το 1984. Τo 1972 άρχισε η ανέγερση των δύo πρώτων κτιρίων συμβατικών κατασκευών που είναι γνωστά με τoν χαρακτηρισμό «Α» και «Β» αντίστοιχα. Είναι δύo όμoια κτίρια πoυ oλoκληρώθηκαν τo 1975 και στεγάζoυν σήμερα τις διoικητικές υπηρεσίες τoυ πανεπιστημίoυ και τις ακαδημαϊκές λειτoυργίες των διαφόρων τμημάτων, ενώ περιλαμβάνoυν αμφιθέατρα, εργαστήρια και αίθoυσες διδασκαλίας. Τo 1972 επίσης, ανατέθηκε η εκπόνηση τoυ ρυθμιστικoύ σχεδίoυ της πανεπιστημιoύπoλης, η oπoία oλoκληρώθηκε σε δύo φάσεις και εγκρίθηκε από τo Πανεπιστήμιo τoν Ιoύνιo τoυ 1973.

Στo κτίριo «Α» βρίσκονται τα γραφεία της Πρυτανείας, της γενικής διεύθυνσης ακαδημαϊκών και διοικητικών υποθέσεων, της γενικής διεύθυνσης οικονομικών υπηρεσιών και φοιτητικής μέριμνας, της γενικής διεύθυνσης τεχνικών υπηρεσιών, προγραμματισμού και δικτύων, της επιτροπής ερευνών, της νομικής υπηρεσίας, του πρωτοκόλλο, oι αίθoυσες συνεδριάσεων της συγκλήτου και τoυ Πρυτανικoύ συμβoυλίoυ και η αίθoυσα τελετών τoυ πανεπιστημίoυ "Οδυσσέας Ελύτης".

Βιβλιοθήκη και Κέντρο Πληροφόρησης

Η «Βιβλιοθήκη και Κέντρο Πληροφόρησης» (ΒΚΠ) του Πανεπιστημίου Πατρών από τον Αύγουστο του 2003 στεγάζεται σε νέο κτίριο στον ανατολικό τομέα της πανεπιστημιούπολης, έκτασης 8.000m². Η «ΒΚΠ» είναι μέλος του Συνδέσμου των Ελληνικών Ακαδημαϊκών Βιβλιοθηκών (HEAL-Link) και στις υπηρεσίες της μπορούν να έχουν πρόσβαση όλα τα μέλη της ακαδημαϊκής κοινότητας.

Οι συλλογές της ΒΚΠ περιλαμβάνουν:
Την κύρια συλλογή βιβλίων και οπτικοακουστικού υλικού με περίπου 90.000 τόμους.
Τις συλλογές δωρεών με κυριότερη αυτή του Β.Β. Αντωνόπουλου.
Τις συλλογές των ηλεκτρονικών πηγών πληροφόρησης όπου παρέχεται πρόσβαση σε περισσότερα από 12.000 ηλεκτρονικά περιοδικά και βιβλία και σε ένα μεγάλο αριθμό βιβλιογραφικών βάσεων δεδομένων.

Επίσης στις ηλεκτρονικές πηγές της ΒΚΠ περιλαμβάνονται και οι παρακάτω ψηφιακές συλλογές ανοικτής πρόσβασης:
Η ψηφιακή συλλογή "Πλειάς"
Το Ιδρυματικό Αποθετήριο «Νημερτής»
Οι ψηφιακές συλλογές «Κοσμόπολις»
Η ψηφιακή συλλογή «Δανιηλίς»
Η ψηφιακή συλλογή «Διογένεια»

Μουσείο Επιστημών και Τεχνολογίας
Διαβάστε περισσότερα: Μουσείο Επιστημών και Τεχνολογίας Πανεπιστημίου Πατρών

Φοιτητική εστία

Η «Φοιτητική Εστία Πατρών» (ΦΕΠ) είναι ένα κτιριακό συγκρότημα μέσα στο χώρο της Πανεπιστημιούπολης. Φοιτητικές Εστίες λειτουργούν τόσο στο Κουκούλι όσο και την πόλη του Μεσολογγίου.

Η Φ.Ε.Π. του Ρίου άρχισε να λειτουργεί κατά το ακαδημαϊκό έτος 1978-1979 και φιλοξενεί φοιτητές του Πανεπιστημίου Πατρών, οι οποίοι πληρούν τα κριτήρια ασθενέστερων κοινωνικών ομάδων.

Συγκροτήματα αμφιθεάτρων σχολών
Στις εγκαταστάσεις του Πανεπιστημίου Πατρών περιλαμβάνονται συγκροτήματα κοινόχρηστων από τα τμήματα της κάθε σχολής αμφιθεάτρων διδασκαλίας.

Αυτά είναι των Αμφιθεάτρων Ιατρικής (ΑΙ), των Αμφιθεάτρων Σχολής Θετικών Επιστημών (ΑΘΕ) και των Αμφιθεάτρων Πολυτεχνικής Σχολής (ΑΠ).

Λοιπές εγκαταστάσεις
Στο χώρο της πανεπιστημιούπολης υπάρχουν και λειτουργούν επίσης:
Το Συνεδριακό και Πολιτιστικό Κέντρο του Πανεπιστημίου Πατρών στο Ρίο
Το Συνεδριακό Κέντρο στο Κουκούλι Πάτρας
Το αθλητικό κέντρο και γυμναστήριο του πανεπιστημίου
Μουσεία (Ζωολογικό, Βοτανικό, Επιστημών και Τεχνολογίας, Παιδείας)
Το πειραματικό σχολικό συγκρότημα "Ευάγγελος Παπανούτσος"
Διδασκαλείο ξένων γλωσσών
Κέντρο Επιμόρφωσης και Διά Βίου Μάθησης
Κέντρο Διαπολιτισμικής Εκπαίδευσης
Ραδιοφωνικός σταθμός ("UPfm")
Δύο εστιατόρια για τα μέλη της ακαδημαϊκής κοινότητας

Υπό κατασκευή
Στo στάδιo κατασκευής βρίσκονται:
Το νέο Κτήριο του Τμήματος Μηχανικών Ηλεκτρονικών Υπολογιστών και Πληροφορικής
Το νέο Κτήριο του Τμήματος Οικονομικών Επιστημών
Το Ε' Κτήριο Κλινικών Λειτουργιών του Τμήματος Ιατρικής

Συγκοινωνία
Το πανεπιστήμιο είναι προσβάσιμο από την Ολυμπία Οδό και από την περιφερειακή λεωφόρο, με δύο διασταυρώσεις δυτικά και βορειοανατολικά. Επίσης, πρόσβαση μπορεί να έχει κανείς από την παλιά Εθνική Οδό 8 (Πατρών-Αθηνών) και την Λεωφόρο Παπανδρέου.

Υπάρχουν δύο γραμμές του αστικού ΚΤΕΛ Πατρών που εξυπηρετούν το Πανεπιστήμιο, οι Νο. 6 και Νο. 9.

Από τον Ιούλιο του 2010, ο ΟΣΕ ξεκίνησε τη λειτουργία γραμμής Προαστιακού Πάτρας. Το πανεπιστήμιο εξυπηρετείται κάθε μία ώρα.Έναρξη λειτουργίας προαστιακού Πάτρας

Πολιτιστικές ομάδες φοιτητών

Ιστορία
Οι «Πολιτιστικές Ομάδες Φοιτητών Πανεπιστημίου Πατρών» (Π.Ο.Φ.Π.Π.) λειτουργούν από το 1981. Δημιουργήθηκαν οι πρώτες ομάδες και αρχικά η χρηματοδότηση από το πανεπιστήμιο γινόταν με πόρους των «ΦΕΠΑΠ». Ο χώρος συναντήσεων, προβών και πραγματοποίησης καλλιτεχνικών εκδηλώσεων στην αρχή ήταν το αμφιθέατρο του παραρτήματος του πανεπιστημίου στο κέντρο της Πάτρας.

Το 1990 δημιουργήθηκε ο σύλλογος «Πολιτιστικές Ομάδες Πανεπιστημίου Πατρών», ενώ ήδη από το 1988 είχε τη στήριξη του ιδρύματος Ι. & Ε. Τοπάλη. Το 1996 σύλλογος μετονομάστηκε σε «Πολιτιστικές Ομάδες Φοιτητών Πανεπιστημίου Πατρών», καθώς υπήρχε σύγκρουση επωνυμίας με πρότερη πολιτιστική ομάδα υποστηριζόμενη από τη διοίκηση του πανεπιστημίου.

Ο χώρος που σήμερα στεγάζεται ο σύλλογος ονομάζεται «Στέκι των Π.Ο.Φ.Π.Π.» και στεγάζεται σε ιδιόκτητο χώρο στη μαρίνα της Πάτρας στην οδό Ηρώων Πολυτεχνείου.

Οργάνωση-Διοίκηση
Οι Π.Ο.Φ.Π.Π. είναι νομικό πρόσωπο, με καταστατικό εγκεκριμένο από το πρωτοδικείο ως "μη κερδοσκοπικός σύλλογος". Διοικούνται από την γενική τους συνέλευση στην οποία αποφασίζονται όλα τα ζητήματα που απασχολούν το σύλλογο. Υπάρχει διοικητικό συμβούλιο, ελεγκτική επιτροπή και εκπρόσωπος του συλλόγου στην Επιτροπή Πολιτιστικής Ανάπτυξης του πανεπιστημίου Πατρών. Ο σύλλογος συμμετέχει με δύο μέλη του στο διοικητικό συμβούλιο του Ιδρύματος Ι. & Ε. Τοπάλη. Στο σύλλογο είναι εγγεγραμμένα πάνω από 600 άτομα ενώ πολλαπλάσιοι φοιτητές συμμετέχουν παροδικά.

Λειτουργούν τα εξής τμήματα: Θεατρικό Τμήμα, Κινηματογραφικό Τμήμα, Εικαστικό Τμήμα, Φωτογραφικό Τμήμα, Λογοτεχνικό Τμήμα, Τμήμα Χορού (μοντέρνου, παραδοσιακών χορών,, λάτιν, αργεντίνικου τάνγκο, RnB, Break Dance), τμήμα debate καθώς και ιντερνετικό ραδιοφωνικό σταθμό.

Συμμετοχή στις Π.Ο.Φ.Π.Π.
Στις πολιτιστικές ομάδες συμμετέχουν ως μέλη φοιτητές, προπτυχιακοί ή μεταπτυχιακοί του Πανεπιστημίου Πατρών, αλλά μπορούν να συμμετάσχουν και φοιτητές του ΤΕΙ Δυτικής Ελλάδας. Επίσης, μπορεί να συμμετάσχει και οποιοσδήποτε ως "συνεργάτης". Υπάρχει ετήσια συνδρομή για τα μέλη των Π.Ο.Φ.Π.Π. που το αντίτιμό της καθορίζεται από την εκάστοτε διοίκηση.

Οι Π.Ο.Φ.Π.Π. μέσω των τμημάτων τους, οργανώνουν διαφόρων ειδών εκδηλώσεις τόσο στο χώρο του Πανεπιστημίου όσο και στην πόλη της Πάτρας. Πολλά τμήματα διοργανώνουν και συμμετέχουν σε εκδηλώσεις άλλων πανεπιστημίων ή τοπικών φορέων ανά την Ελλάδα, καθώς επίσης και σε σεμινάρια πάνω στο αντικείμενο ενδιαφέροντός τους.

Συνεργαζόμενα πανεπιστήμια
Το Πανεπιστήμιο Πατρών έχει υπογράψει συμφωνίες συνεργασίας με τα εξής ιδρύματα:
 Πολιτειακό Πανεπιστήμιο Γεωργίας (Ατλάντα), Πανεπιστήμιο Χάρβαρντ (Βοστώνη), Πανεπιστήμιο Τζονς Χόπκινς (Βαλτιμόρη)
 Κρατικό Τεχνικό Πανεπιστήμιο Μόσχας Μπόμαν (Μόσχα), Κρατικό Τεχνολογικό Πανεπιστήμιο Κουμπάν (Κρασνοντάρ), Κρατικό Πολυτεχνείο Αγίας Πετρούπολης (Αγία Πετρούπολη)
 Πανεπιστήμιο Μόντρεαλ (Μόντρεαλ), Πανεπιστήμιο Σάιμον Φρέιζερ (Μπάρναμπι)
 Πανεπιστήμιο Γιαντάι, Γιαντάι
 Πανεπιστήμιο Τελ Αβίβ, Τελ Αβίβ
 Πανεπιστήμιο Καλαβρίας (Κοζέντσα), Πανεπιστήμιο Ρώμη 3 (Ρώμη)
 Πανεπιστήμιο Ούλστερ, Κόουλρεϊν
 Πανεπιστήμιο Κύπρου, Λευκωσία
 Πανεπιστήμιο Αλεξάνδρειας (Αλεξάνδρεια), Πανεπιστήμιο Μανσούρα (Μανσούρα)
 Γεωπονικό Πανεπιστήμιο Τιράνων (Τίρανα), Πολυτεχνείο Τιράνων (Τίρανα), Πανεπιστήμιο Αμπντελαχίμ Ιμπν Μπαντίς (Μοσταγκάνεμ)
 Πανεπιστήμιο Πώ, Πώ
 Πανεπιστήμιο Μπάνια Λούκα (Μπάνια Λούκα), Πανεπιστήμιο Σαράγεβο (Σαράγεβο)
 Πανεπιστήμιο Νεοφίτ Ρίλσκι, Μπλαγκόεβγκραντ
 Τεχνολογικό Πανεπιστήμιο Ιορδανίας, Αρ Ράμθα
 Πανεπιστήμιο Γρανάδα, Γρανάδα
 Πανεπιστήμιο Κοΐμπρα, Κοΐμπρα
 Πανεπιστήμιο Σιανγκουνκουάν, Σεούλ
 Διεθνές Περιβαλλοντολογικό Πανεπιστήμιο Σακχάροβ (Μινσκ), Κρατικό Πανεπιστήμιο Πολότσκ (Πολότσκ)
 Αραβικό Πανεπιστήμιο Βηρυτού, Βηρυτός
 Πολυτεχνείο Βουκουρεστίου (Βουκουρέστι), Πανεπιστήμιο Τρανσυλβανίας (Μπρασόβ), Πανεπιστήμιο Κλουζ-Ναπόκα (Κλουζ-Ναπόκα)
 Τεχνικό Πανεπιστήμιο Μπιάλιστοκ (Μπιάλιστοκ), Τεχνολογικό Πανεπιστήμιο Γκντανσκ (Γκντανσκ), Πανεπιστήμιο Καζίμιερζ Βιέλκι (Μπίντγκοστς)
 Πανεπιστήμιο Βελιγραδίου (Βελιγράδι), Πανεπιστήμιο Νις (Νις)
 Πανεπιστήμιο Πρίστινα, Κόσοβσκα Μιτρόβιτσα

Πρυτανικές αρχές
Σημερινή Πρυτανική Αρχή
ΟνοματεπώνυμοΙδιότηταΑρμοδιότηταΧρήστος ΜπούραςΚαθηγητής Τμήματος Μηχανικών Η/Υ και ΠληροφορικήςΠρύτανηςΔιονύσιος ΜαντζαβίνοςΚαθηγητής Τμήματος Χημικών ΜηχανικώνΑντιπρύτανης Στρατηγικής Διεθνοποίησης και ΕξωστρέφειαςΙωάννης ΒενέτηςΚαθηγητής Τμήματος Οικονομικών ΕπιστημώνΑντιπρύτανης Ακαδημαϊκών Θεμάτων και ΟικονομικώνΓιώργος ΠαναγιωτόπουλοςΚαθηγητής Τμήματος Ιστορίας-ΑρχαιολογίαςΑντιπρύτανης Προγραμματισμού Ψηφιακού Εκσυγχρονισμού και Ανάπτυξης ΥποδομώνΕλένη  ΑλμπάνηΑναπληρώτρια Καθηγήτρια Τμήματος ΝοσηλευτικήςΑντιπρύτανις Φοιτητικής Μέριμνας και Πολιτισμού

Προηγούμενες Πρυτανικές Αρχές
Στα περισσότερα από 50 χρόνια λειτουργίας του Πανεπιστημίου Πατρών, διετέλεσαν Πρυτάνεις και Αντιπρυτάνεις οι:

ΠρύτανηςΠερίοδοςΑντιπρυτάνειςΠερίοδοςΑναστάσιος Ζούμπος    1974 - 1975  Κωνσταντίνος Γούδας   1975 - 1976  Κωνσταντίνος Σύρος    1976 - 1977  Αθανάσιος Γ. Πανάγος  1977 - 1978  Γλαύκος Δ. Γαλανός    1978 - 1979  Αλέξανδρος Θεοδοσίου  1979 - 1980  Αντώνιος Γραμματικός  1980 - 1981  Γεώργιος Μανιάτης     1981 - 1982  Γεώργιος Ρούσσας      1982 - 1983  Αθανάσιος Σαφάκας1983 - 1986Ανδρέας Φιλίππου1983 - 1986Σταύρος ΒολιώτηςΒασίλειος Πρώιμος1986 - 1988Ιωάννης Μισιρλής1986 - 1988Νικόλαος ΠαπαδάκηςΑλέξιος Λυκουργιώτης1988-1994Ιωάννης Πανάρετος - Ιωάννης ΒαράκηςΕυθύμιος Μαστρογιάννης - Ηλίας ΚούβελαςΣταμάτης Αλαχιώτης1994 - 2000Διονύσιος Μπονίκος - Γεράσιμος ΛυμπεράτοςΝικόλαος Κ. Ζούμπος - Κωνσταντίνος Γ. ΒαγενάςΝικόλαος Κ. Ζούμπος2000 - 2003Γεώργιος Π. Σταυρόπουλος - Κωνσταντίνος Γ. ΒαγενάςΧρήστος Χατζηθεοδώρου2003 - 2006Γεώργιος Π. Σταυρόπουλος2003 - 2006Πάνος Δ. ΓκούμαςΙωάννα Νταούλη-ΝτεμούσηΣταύρος Α. Κουμπιάς2006 - 2010Βασίλειος Λ. Αναστασόπουλος2006 - 2010Δημήτριος Β. ΔουγένηςΚωνσταντίνος Θ. ΡαβάνηςΓεώργιος Παναγιωτάκης2010 - 2014Δημήτριος Καλπαξής2010 - 2013Άννα ΡούσσουΧριστόφορος ΚροντηράςΝικόλαος Αβούρης2013 - 2014Παντελής ΚυπριανόςΙωάννα Νταούλη-ΝτεμούσηΒενετσάνα Κυριαζοπούλου2014 - 2020Δημήτριος Ψαλτόπουλος2014 - 2015Χρήστος Παναγιωτακόπουλος2014 - 2016Χρήστος Ι. Μπούρας2015 - 2019Νικόλαος Καραμάνος2014 - 2020Δημοσθένης ΠολύζοςΓεώργιος ΑγγελόπουλοςΧρήστος Μπούρας2020 - 2024Δημήτριος Σκούρας 2020-2022Παναγιώτης Δημόπουλος 2020-2023Μάρκος Μαραγκός2020-2023Διονύσιος Μαντζαβίνος2020-2024Βασίλειος Βασιλειάδης2022-2024Παύλος Αβραμίδης2023-2024Ελένη Αλμπάνη2023-2024Χρήστος Μπούρας 2024- ΣήμεραΔιονύσιος Μαντζαβίνος2024-Σήμερα Ιωάννης Βενέτης 2024-ΣήμεραΓιώργος Παναγιωτόπουλος2024-ΣήμεραΕλένη Αλμπάνη2024-Σήμερα

Επίτιμοι διδάκτορες
Πολλοί ακαδημαϊκοί και καλλιτέχνες έχουν αναγορευτεί επίτιμοι διδάκτορες του ιδρύματος.

+  <center>Πρυτανεία Σταματίου Αλαχιώτη<center> Ονοματεπώνυμο  Ιδιότητα  Ημερομηνία Αναγόρευσης  Τμήμα/Σχολή Μανώλης Γλέζος  Αγωνιστής  6 Μαρτίου 1996  Τμήμα Γεωλογίας Γιάσερ Αραφάτ  Πρόεδρος της Εθνικής Παλαιστινιακής Αρχής και Πρόεδρος της Οργάνωσης για την Απελευθέρωση της Παλαιστίνης  21 Μαΐου 1996  Τμήμα Οικονομικών Επιστημών Ελένη Φωκά  Δασκάλα  30 Ιουνίου 1996  Παιδαγωγικό Τμήμα Δημοτικής Εκπαίδευσης Δέσπω Μουζούρη - Κολάση  Δασκάλα  30 Ιουνίου 1996  Παιδαγωγικό Τμήμα Δημοτικής Εκπαίδευσης Γιαννούλα Βασιλείου  Δασκάλα  30 Νοεμβρίου 1996  Παιδαγωγικό Τμήμα Δημοτικής Εκπαίδευσης Παναγιώτης Κατσογιάννης  Καθηγητής Βιοχημείας  6 Μαΐου 1997  Τμήμα Φαρμακευτικής Κώστας Αξελός  Φιλόσοφος  18 Μαρτίου 1998  Παιδαγωγικό Τμήμα Νηπιαγωγών Albert Bernard Ackerman  Καθηγητής Δερματολογίας  18 Μαρτίου 1998  Τμήμα Ιατρικής Μιχαλάκης Ι. Μαραθευτής  Καθηγητής Παιδαγωγικής Επίτιμος Διευθυντής Παιδαγωγικής Ακαδημίας Κύπρου  4 Μαΐου 1999  Παιδαγωγικό Τμήμα Δημοτικής Εκπαίδευσης Mapuha Pbitoba  Ακαδημαϊκός  4 Μαΐου 1999  Παιδαγωγικό Τμήμα Δημοτικής Εκπαίδευσης Ανέστης Σ. Βελέτσος  Καθηγητής Μηχανικής των Κατασκευών  19 Μαΐου 1999  Τμήμα Πολιτικών Μηχανικών Μέρι Λέφκοβιτς  Καθηγήτρια  24 Ιουνίου 1999  Τμήμα Φιλολογίας Αντώνης Σαμαράκης  Λογοτέχνης  8 Νοεμβρίου 1999  Τμήμα Φιλολογίας Βασίλης Βασιλικός  Συγγραφέας  28 Μαρτίου 2000  Τμήμα Φιλολογίας Αργύριος Θεοφιλόπουλος  Καθηγητής Ανοσολογίας  30 Μαΐου 2000  Τμήμα Ιατρικής Μιχαήλ Β. Γραβάνης  Καθηγητής Παθολογικής Ανατομικής  11 Ιουλίου 2000  Τμήμα Ιατρικής <center>Πρυτανεία Νικολάου Ζούμπου<center> Ονοματεπώνυμο  Ιδιότητα  Ημερομηνία Αναγόρευσης  Τμήμα/Σχολή Gerhard Hosemann  Καθηγητής Συστημάτων Ηλεκτρικής Ενέργειας  4 Οκτωβρίου 2000  Τμήμα Ηλεκτρολόγων Μηχανικών & Τεχνολογίας Υπολογιστών Βαρθολομαίος Α'  Αρχιεκπίσκοπος Κωνσταντινουπόλεως, Νέας ΡώμηςΟικουμενικός Πατριάρχης  21 Οκτωβρίου 2000  Τμήμα Ιατρικής,Τμήμα Φαρμακευτικής,Τμήμα Πολιτικών Μηχανικών,Τμήμα Φυσικής,Τμήμα Βιολογίας,Παιδαγωγικό Τμήμα Δημοτικής Εκπαίδευσης,Τμήμα Ηλεκτρολόγων Μηχανικών & Τεχνολογίας Υπολογιστών Christoph Hohbach  Καθηγητής Παθολογίας  14 Δεκεμβρίου 2000  Τμήμα Φαρμακευτικής Ευάγγελος Γραγούδας  Καθηγητής Οφθαλμολογίας  15 Δεκεμβρίου 2000  Τμήμα Ιατρικής Ιωάννης Σκανδαλάκης  Καθηγητής Χειρουργικής Ανατομικής  10 Ιουλίου 2001  Τμήμα Ιατρικής Γεώργιος Ι. Σταματογιαννόπουλος  Καθηγητής Ιατρικής Γενετικής  17 Οκτωβρίου 2001  Τμήμα Ιατρικής Ηλίας Π. Γυφτόπουλος  Καθηγητής Θερμοδυναμικής και Πυρηνικής Τεχνολογίας  16 Ιανουαρίου 2002  Τμήμα Μηχανολόγων & Αεροναυπηγών Μηχανικών Τζον Χ. Σέινφελντ  Καθηγητής Χημικής Μηχανικής  23 Ιανουαρίου 2002  Τμήμα Χημικών Μηχανικών Sir Harold W. Kroto  Καθηγητής Χημείας  1 Φεβρουαρίου 2002  Τμήμα Χημείας Κυριάκος Κ. Νικολάου  Καθηγητής Χημείας  30 Μαΐου 2002  Τμήμα Φαρμακευτικής Werner Goldsmith  Καθηγητής Μηχανικής  11 Ιουνίου 2002  Τμήμα Μηχανολόγων & Αεροναυπηγών Μηχανικών Κονσταντίν Φρολόφ  Καθηγητής Διαγνωστικής και Ασφάλειας Μηχανολογικών Συστημάτων   11 Ιουνίου 2002  Τμήμα Μηχανολόγων & Αεροναυπηγών Μηχανικών Αναστάσιος  Αρχιεπίσκοπος Τιράνων, Δυρραχίου και πάσης Αλβανίας  29 Νοεμβρίου 2002  Τμήμα Ιατρικής, Τμήμα Φυσικής, Τμήμα Πολιτικών Μηχανικών, Παιδαγωγικό Τμήμα Δημοτικής Εκπαίδευσης Νικόλαος Η. Μαδιάς  Καθηγητής Παθολογίας  27 Μαρτίου 2003 Τμήμα Ιατρικής Χαράλαμπος Γαβράς  Καθηγητής Παθολογίας  9 Απριλίου 2003  Τμήμα Ιατρικής Γεώργιος Ράλλης  πρώην Πρωθυπουργός της Ελλάδος  6 Μαΐου 2003  Παιδαγωγικό Τμήμα Δημοτικής Εκπαίδευσης Ανδρέας Ακριβός  Καθηγητής Ρευστοδυναμικής  29 Μαΐου 2003  Τμήμα Χημικών Μηχανικών Απόστολος Κακλαμάνης  Πρόεδρος της Βουλής των Ελλήνων  6 Ιουνίου 2003  Παιδαγωγικό Τμήμα Δημοτικής Εκπαίδευσης <center>Πρυτανεία Χρήστου Χατζηθεοδώρου<center> Ονοματεπώνυμο  Ιδιότητα  Ημερομηνία Αναγόρευσης  Τμήμα/Σχολή Ιωάννης Π. Αντωνόπουλος  Καθηγητής Φιλοσοφίας  13 Μαΐου 2004  Παιδαγωγικό Τμήμα Δημοτικής Εκπαίδευσης Ιωάννης Ηλιόπουλος  Καθηγητής Θεωρητικής Φυσικής  9 Νοεμβρίου 2004  Τμήμα Φυσικής Αθανάσιος Φωκάς  Καθηγητής μη Γραμμικής Μαθηματικής Επιστήμης  21 Δεκεμβρίου 2004  Τμήμα Μαθηματικών Anders Hjerpe  Καθηγητής Ιατρικής  8 Απριλίου 2005  Τμήμα Χημείας Φώτης Καφάτος  Καθηγητής της Μοριακής-Κυτταρικής Βιολογίας και Γενετικής  19 Μαΐου 2005  Τμήμα Βιολογίας,Τμήμα Ιατρικής,Τμήμα Φαρμακευτικής,Τμήμα Χημείας Γρηγόριος Μ. Σηφάκης  Καθηγητής Αρχαίας Ελληνικής Φιλολογίας  29 Μαΐου 2005  Τμήμα Θεατρικών Σπουδών Alan Wein  Καθηγητής Ουρολογίας  29 Σεπτεμβρίου 2005  Τμήμα Ιατρικής Pol Maria Rommens  Καθηγητής Χειρουργικής Τραυματιολογίας  4 Νοεμβρίου 2005  Τμήμα Ιατρικής <center>Πρυτανεία Σταύρου Κουμπιά<center> Ονοματεπώνυμο  Ιδιότητα  Ημερομηνία Αναγόρευσης  Τμήμα/Σχολή Lucio Luzzato  Καθηγητής Αιματολογίας  1 Δεκεμβρίου 2006  Τμήμα Ιατρικής Gerhard Wegner  Καθηγητής Επιστήμης των Μακρομορίων  2 Μαΐου 2007  Τμήμα Χημείας Αλέξιος Κ. Δημαράς  Ιστορικός της Εκπαίδευσης  18 Μαΐου 2007  Τμήμα Επιστημών της Εκπαίδευσης και της Αγωγής στην Προσχολική Ηλικία Satya N. Atluri  Καθηγητής Υπολογιστικής Μηχανικής και Αεροναυπηγικής  14 Ιουνίου 2007  Τμήμα Μηχανολόγων & Αεροναυπηγών Μηχανικών Roger Marchant  Καθηγητής Βιοτεχνολογίας  4 Δεκεμβρίου 2007  Τμήμα Χημείας Jean Marie Lehn  Καθηγητής Χημείας  26 Μαρτίου 2008  Τμήμα Χημείας Brian Daniel Joseph  Καθηγητής Γλωσσολογίας  31 Μαρτίου 2008  Τμήμα Φιλολογίας Walter Burkert  Καθηγητής Κλασσικής Φιλολογίας  22 Μαΐου 2008  Τμήμα Φιλολογίας Wayne Hendrix Wolf  Καθηγητής Ενσωματωμένων Συστημάτων  16 Οκτωβρίου 2008  Τμήμα Ηλεκτρολόγων Μηχανικών & Τεχνολογίας Υπολογιστών Ζοζέφ Σιφακίς  Καθηγητής Ενσωματωμένων Συστημάτων  17 Δεκεμβρίου 2008  Τμήμα Ηλεκτρολόγων Μηχανικών & Τεχνολογίας Υπολογιστών Κωνσταντίνος Ρ. Σολδάτος  Καθηγητής Ψυχιατρικής  8 Απριλίου 2009  Τμήμα Ιατρικής Philip H.K. Seymour  Καθηγητής της Γνωστικής Ψυχολογίας  5 Μαΐου 2009  Παιδαγωγικό Τμήμα Δημοτικής Εκπαίδευσης Jose Luis Garcia Fierro  Καθηγητής Κατάλυσης  11 Μαΐου 2009  Τμήμα Χημείας Λουκάς Γ. Χριστοφόρου  Καθηγητής Ατομικής και Μοριακής Φυσικής και Φυσικής Ακτινοβολιών  15 Μαΐου 2009  Τμήμα Φυσικής Carl - Henrik Heldin  Καθηγητής της Μοριακής και Κυτταρικής Βιολογίας  18 Μαΐου 2009  Τμήμα Χημείας Βαγγέλης Παπαθανασίου  Συνθέτης  22 Μαΐου 2009  Τμήμα Φυσικής Gregory Nagy  Καθηγητής Αρχαίας Ελληνικής και Συγκριτικής Φιλολογίας  1 Ιουνίου 2009  Τμήμα Φιλολογίας Knud H. Nierhaus  Καθηγητής Βιοχημείας και Μοριακής Βιολογίας  3 Ιουνίου 2009  Τμήμα Ιατρικής William R. Hendee  Καθηγητής Βιοφυσικής - Ιατρικής Φυσικής  15 Σεπτεμβρίου 2009  Τμήμα Ιατρικής Κωνσταντίνος Στεφανόπουλος  τέως Πρόεδρος της Ελληνικής Δημοκρατίας  16 Ιανουαρίου 2010  Τμήμα Οικονομικών ΕπιστημώνΤμήμα Επιστημών της Εκπαίδευσης και της Αγωγής στην Προσχολική Ηλικία Χρίστος Παπαδημητρίου  Καθηγητής Θεωρίας Αλγόριθμων και Πολυπλοκότητας  16 Μαρτίου 2010  Τμήμα Ηλεκτρολόγων Μηχανικών & Τεχνολογίας Υπολογιστών Δημήτρης Χριστόφιας  Πρόεδρος της Κυπριακής Δημοκρατίας 19 Μαρτίου 2010  Παιδαγωγικό Τμήμα Δημοτικής Εκπαίδευσης  Αντώνιος Μ. Βιντζηλαίος  Καθηγητής Μαιευτικής-Γυναικολογίας και Εμβρυομητρικής Ιατρικής  16 Απριλίου 2010  Τμήμα Ιατρικής Δημήτριος Α. Πλέσσας  Χημικός  19 Απριλίου 2010  Τμήμα Χημείας Andrew V. Schally  Καθηγητής Παθολογίας  26 Απριλίου 2010  Τμήμα Φαρμακευτικής Paul Kiparsky  Καθηγητής Γλωσσολογίας  4 Ιουνίου 2010  Τμήμα Φιλολογίας <center>Πρυτανεία Γεωργίου Παναγιωτάκη<center> Ονοματεπώνυμο  Ιδιότητα  Ημερομηνία Αναγόρευσης  Τμήμα/Σχολή Αθανάσιος Ν. Γιάννης  Καθηγητής Οργανικής Χημείας και Χημείας Φυσικών Προϊόντων  11 Οκτωβρίου 2010  Τμήμα Φαρμακευτικής Χρήστος Πλατσούκας  Καθηγητής Βιολογικών Επιστημών  19 Οκτωβρίου 2010  Τμήμα Χημείας Δημήτριος Π. Δασκαλόπουλος  Μελετητής της Νεοελληνικής Φιλολογίας, Ποιητής  16 Δεκεμβρίου 2010  Τμήμα Φιλολογίας Τζέιμς Γουάτσον  Καθηγητης Μοριακής Βιολογίας και Γενετικής  13 Απριλίου 2011  Τμήμα Ιατρικής Γεώργιος Χρούσος  Καθηγητής Παιδιατρικής  23 Νοεμβρίου 2011  Τμήμα Ιατρικής Ιωάννης Π. Τσιβίδης  Καθηγητής Ηλεκτρολόγος Μηχανικός  26 Ιουνίου 2012  Τμήμα Ηλεκτρολόγων Μηχανικών & Τεχνολογίας Υπολογιστών Άντα Γιονάτ  Καθηγήτρια Δομικής Βιολογίας  13 Μαΐου 2013  Τμήμα Βιολογίας Τμήμα Φαρμακευτικής Αθανάσιο Γ. Παπαβασιλείου  Καθηγητής Βιοχημείας  12 Ιουνίου 2013  Σχολή Επιστημών Υγείας Βασίλειος Αθ. Ρήγας  Καθηγητής Παθολογίας  26 Ιουνίου 2013  Σχολή Επιστημών Υγείας Χρήστος Σ. Μαντζώρος  Καθηγητής Παθολογίας  31 Ιανουαρίου 2014  Σχολή Επιστημών Υγείας Σερζ Αρός  Καθηγητής Φυσικής  5 Φεβρουαρίου 2014  Σχολή Θετικών Επιστημών Harald Zur Hausen  Καθηγητής Ιολογίας  10 Απριλίου 2014  Σχολή Επιστημών Υγείας Γεώργιος Κήτας  Καθηγητής Ρευματολογίας  30 Μαΐου 2014  Σχολή Επιστημών Υγείας Ιωάννα Παπανδροπούλου - Bethoud  Καθηγήτρια Ψυχολογίας  2 Ιουνίου 2014  Σχολή Ανθρωπιστικών & Κοινωνικών Επιστημών <center>Πρυτανεία Βενετσάνας Κυριαζοπούλου<center> Ονοματεπώνυμο  Ιδιότητα  Ημερομηνία Αναγόρευσης  Τμήμα/Σχολή Δημήτρης Φατούρος  Καθηγητής Αρχιτεκτονικής, πρώην Πρύτανης ΑΠΘ,πρώην Υπουργός Παιδείας  8 Οκτωβρίου 2014  Πολυτεχνική Σχολή Vanyo Ivanov Mitev  Καθηγητής Βιοχημείας  10 Δεκεμβρίου 2014  Σχολή Επιστημών Υγείας Arne H. Strid  Καθηγητής Βοτανικής  1 Απριλίου 2015  Σχολή Θετικών ΕπιστημώνΠολυτεχνική Σχολή Άλκη Ζέη  Συγγραφέας  13 Μαΐου 2015  Σχολή Ανθρωπιστικών & Κοινωνικών Επιστημών Νικόλαος Πέππας  Καθηγητής Χημικής, Βιοϊατρικής Μηχανικής και Φαρμακολογίας  3 Ιουνίου 2015  Πολυτεχνική Σχολή Κurt H. Wüthrich  Καθηγητής Βιοφυσικής - Δομικής Βιολογίας   17 Ιουνίου 2015  Σχολή Επιστημών Υγείας Τζον Χολμς Μσντόουέλ  Καθηγητής Φιλοσοφίας  17 Ιουνίου 2015  Σχολή Ανθρωπιστικών & Κοινωνικών Επιστημών Αλέξης Παπαλεξόπουλος  Καθηγητής Ηλεκτρολόγος Μηχανικός  8 Ιανουαρίου 2016  Πολυτεχνική Σχολή John Ellis  Καθηγητής Θεωρητικής Φυσικής  8 Απριλίου 2016  Σχολή Θετικών Επιστημών Νίκανδρος Μπούρας  Καθηγητής Ψυχιατρικής  13 Απριλίου 2016  Σχολή Επιστημών Υγείας Λουδοβίκος Κάππος  Καθηγητής Νευρολογίας  18 Μαΐου 2016  Σχολή Επιστημών Υγείας Χρήστος Ζερεφός  Καθηγητής Φυσικής της Ατμόσφαιρας  25 Μαΐου 2016  Σχολή Θετικών Επιστημών Renatto Iozzo  Καθηγητής Παθολογικής Ανατομικής, Βιοχημείας, Κυτταρικής & Μοριακής Βιολογίας  10 Ιουνίου 2016  Σχολή Θετικών Επιστημών Λούκα Κατσέλη  Καθηγήτρια Οικονομικών Επιστημών  11 Ιουνίου 2016  Σχολή Οργάνωσης και Διοίκησης Επιχειρήσεων Προκόπης Παυλόπουλος  Πρόεδρος της Ελληνικής Δημοκρατίας  24 Ιουνίου 2016  Σχολή Οργάνωσης και Διοίκησης Επιχειρήσεων Heini Murer  Καθηγητής Φυσιολογίας  21 Σεπτεμβρίου 2016  Σχολή Επιστημών Υγείας Ευάγγελος Ελευθερίου  Καθηγητής Ηλεκτρολογίας  9 Νοεμβρίου 2016  Πολυτεχνική Σχολή Ελένη Γλύκατζη - Αρβελέρ  Καθηγήτρια Βυζαντινολογίας  20 Δεκεμβρίου 2016  Σχολή Επιστημών Υγείας Θεόδωρος Τερζόπουλος  Σκηνοθέτης  26 Απριλίου 2017  Σχολή Ανθρωπιστικών & Κοινωνικών Επιστημών Georges Louis Baron  Καθηγητής Επιστημών της Εκπαίδευσης  31 Μαΐου 2017  Σχολή Ανθρωπιστικών & Κοινωνικών Επιστημών Δημήτριος Σφήκας  Μέγας Ευεργέτης Τμήματος Ιατρικής - Μηχανολόγος Ναυπηγός  17 Ιουνίου 2017  Σχολή Επιστημών Υγείας Claudio Ronco  Καθηγητής Νεφρολογίας  20 Σεπτεμβρίου 2017  Σχολή Επιστημών Υγείας Kurt Mehlhorn  Καθηγητής Πληροφορικής  8 Νοεμβρίου 2017  Πολυτεχνική Σχολή Δημήτριος Μιχαηλίδης  Καθηγητής Ιατρικής  26 Ιανουαρίου 2018  Σχολή Επιστημών Υγείας Ελένη Διγενοπούλου - Ζαφειροπούλου  Μεγάλη Ευεργέτιδα  1 Φεβρουαρίου 2018  Σχολή Επιστημών Υγείας Θανάσης Βαλτινός  Πεζογράφος  23 Μαΐου 2018  Τμήμα Φιλολογίας Γεώργιος Β. Γιαννάκης Καθηγητής Πληροφορικής  31 Μαΐου 2018  Τμήμα Ηλεκτρολόγων Μηχανικών & Τεχνολογίας ΥπολογιστώνΤμήμα Μηχανικών Ηλεκτρονικών Υπολογιστών και Πληροφορικής Αριστείδης Αντσακλής  Ομότιμος Καθηγητής Μαιευτικής & Γυναικολογίας  19 Σεπτεμβρίου 2018  Τμήμα Ιατρικής Bernard Charlot  Ομότιμος Καθηγητής Επιστημών της Εκπαίδευσης  28 Νοεμβρίου 2018  Παιδαγωγικό Τμήμα Δημοτικής Εκπαίδευσης Klaus Müllen  Ομότιμος Καθηγητής και π. Διευθυντής του Max Planck Institute for Polymer Research  8 Απριλίου 2019  Τμήμα Χημείας David Piper  Ομότιμος Επιστήμονας Γεωλογικής Υπηρεσίας Καναδά  9 Απριλίου 2019  Τμήμα Γεωλογίας Γεωργία Πή-Piper  Καθηγήτρια Γεωλογίας του Saint Mary's University in Halifax  9 Απριλίου 2019  Τμήμα Γεωλογίας Peter Trudgill  Ομότιμος Καθηγητής Γλωσσολογίας  14 Μαΐου 2019  Τμήμα Φιλολογίας Δημήτρης Δημητριάδης  Συγγραφέας  29 Μαΐου 2019  Τμήμα Θεατρικών Σπουδών Θεόδωρος Τριανταφυλλίδης  Καθηγητής - Διευθυντής Ινστιτούτου Εδαφομηχανικής & Βραχομηχανικής του Πανεπιστημίου της Καρλσρούης  29 Μαΐου 2019  Τμήμα Πολιτικών Μηχανικών Μιχαήλ Κωνσταντίνου  Καθηγητής Πολιτικών Μηχανικών & Μηχανικών Περιβάλλοντος Πανεπιστημίου Buffalo  3 Ιουλίου 2019  Τμήμα Πολιτικών Μηχανικών

Φωτοθήκη

Δείτε επίσης
Πολυτεχνείο
Ανώτατα Εκπαιδευτικά Ιδρύματα στην Ελλάδα
Πανεπιστήμιο Πελοποννήσου

Παραπομπές

Βιβλιογραφία
Ανδρέας Τσιλίρας, Πανεπιστήμιο Πατρών 1964-2014. Στιγμιότυπα μιας συναρπαστικής διαδρομής, Αχαϊκή Βιβλιοθήκη, Εκδόσεις Πελοπόννησος, Πάτρα 2014. ISBN 978-618-81328-2-5.
Σήφης Μπουζάκης. Πανεπιστήμιο Πατρών 1964–2014: 50 χρόνια μετά – μια συνοπτική ιστορία. Πάτρα: Πανεπιστήμιο Πατρών, 2016. ISBN 978-960-530-161-3.

Εξωτερικοί σύνδεσμοι
Πανεπιστήμιο Πατρών – Επίσημη Ιστοσελίδα
Ψηφιακή Συλλογή "Διογένεια". Πρακτικά Σχολών Πανεπιστημίου Πατρών


Πατρων
Κατηγορία:Εκπαιδευτικά ιδρύματα στην Αχαΐα
Κατηγορία:Δήμος Ρίου
Κατηγορία:Δήμος Πατρέων